section_heading: Rat
paragraph_text: Pakrac se 06. listopada 1991. našao u potpunom okruženju. Neprijatelj je zauzeo jedinu prohodnu prometnicu koja je preko Batinjana vodila za Kutinu, a da branitelji za to nisu znali. ''"Nalazio sam se na punktu u Prekopakri. U 05,15 čuo sam rafalnu paljbu iz pravca Matkovca... Otišao sam do centra veze... Informacija je bila štura, skoro nikakva. Znali smo ono samo što smo čuli; rafalna pucnjava u dva navrata... Probudio sam dečke: Miroslava Kurića, Miroslava Tessarija i Marija Kamenskog. Uzeli smo dva mitraljeza 7,9... Sjeli u kombi i krenuli prema Matkovcu."''